ALAQUÀS CLAUSURA LA PROGRAMACIÓ ORGANITZADA AMB MOTIU DEL 8 DE MARÇ AMB EL RESULTAT DEL PROJECTE 'EL BATEC DE LES PAPALLONES' I EL LLIURAMENT DEL PREMI CLARA CAMPOAMOR
03/04/2025

# ALAQUÀS CLAUSURA LA PROGRAMACIÓ ORGANITZADA AMB MOTIU DEL 8 DE MARÇ AMB EL RESULTAT DEL PROJECTE 'EL BATEC DE LES PAPALLONES' I EL LLIURAMENT DEL PREMI CLARA CAMPOAMOR

*   03/04/2025
*   [Imprimir](#)
*   Compartir
*    https://www.alaquas.org/documento.asp?id\_do=22726

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F22726%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20CLAUSURA%20LA%20PROGRAMACI%C3%93%20ORGANITZADA%20AMB%20MOTIU%20DEL%208%20DE%20MAR%C3%87%20AMB%20EL%20RESULTAT%20DEL%20PROJECTE%20%27EL%20BATEC%20DE%20LES%20PAPALLONES%27%20I%20EL%20LLIURAMENT%20DEL%20PREMI%20CLARA%20CAMPOAMOR)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/22726/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2025/2/22726/03042025img-20250403-wa0015_Form_4.jpg)](https://www.alaquas.org/ficheros/documentos/2025/2/22726/03042025img-20250403-wa0015_Form_10.jpg "<a href='https://www.alaquas.org/ficheros/documentos/2025/2/22726/03042025img-20250403-wa0015_Form_10.jpg' target=_blank><i class='fa fa-external-link' aria-hidden='true'></i>.ALAQUÀS CLAUSURA LA PROGRAMACIÓ ORGANITZADA AMB MOTIU DEL 8 DE MARÇ AMB EL RESULTAT DEL PROJECTE 'EL BATEC DE LES PAPALLONES' I EL LLIURAMENT DEL PREMI CLARA CAMPOAMOR</a>")

Centenars de persones s'han congregat hui dimarts 3 d'abril a la porta de l'Ajuntament d'Alaquàs per a compartir les papallones elaborades al llarg d'aquests mesos i mostrar una vegada més la seua repulsa contra la violència de gènere. A les 19 hores tindrà lloc el lliurament del Premi Clara Campoamor a les promotores del projecte

La plaça de l’Ajuntament d’Alaquàs s’ha ompli hui dijous 3 d’abril de centenars de papallones elaborades amb diversos materials amb motiu de l’acte de clausura de la programació del 8 de Març que ha tingut com a eix central el projecte social, educatiu i comunitari “El batec de les papallones” que s’ha desenvolupat a Alaquàs des del passat mes de setembre.

L’Alcalde d’Alaquàs, Toni Saura, la Regidora d’Igualtat, Elena Álamo, les promotores del projecte, Isabel Gallardo i Itziar Prats, les dones d’Alaquàs que han treballat de valent per a teixir les papallones, el Consell Municipal de les Dones, el Consell de Xiquetes i Xiquets, els centres educatius i els recursos municipals s’han donat cita per a aquest acte que continua més viu que mai amb l’únic objectiu de lluitar contra la violència de gènere i reivindicar una vegada més la  igualtat entre totes i tots.

L’acte s’ha iniciat amb el repartiment de papallones i una benvinguda en agraïment a la gran participació  i compromís mostrat en aquesta activitat. “Alaquàs és un poble que camina cap a la igualtat, amb una ciutadania exemplar compromesa que sempre ho demostra amb gran participación i col·laboració”: ha afirmat el primer edil. La Regidora ha destacat que “aquest projecte ha sigt un viatge d’aprenentatge, reflexió i transformació amb el qual hem avançat cap a un món més just i igualitari” i ha llegit un emotiu poema de Manuela Álamo Pulido per a incorporar al projecte.

Després de les paraules de les promotores, s’ha fet una crida a tots els centres educatius i recursos municipals que han participat per tal de mostrar la seua papallona i explicar el seu projecte i se’ls ha fet entrega d’un diploma en reconeixement al seu treball. Després s’ha realitzat un reconeixement a les dones teixedores així com una lectura d’un poema que s’ha regalat a les i els assistents.

 L’acte s’ha tancat amb música, concretament amb una aportació especial de Carol Nácher interpretada per Bea de la Guardia  i el cor del CEIP Les Terretes i a continuació s’ha descobert una papallona teixida en pedra elaborada per Adriana Díaza per a aquest projecte i que s’ha instal·lat a l’entrada de la Biblioteca Municipal Ausiàs March d’Alaquàs.

 La programació del 8 de Març es tancarà aquesta vesprada a les 19 hores amb el lliurament del Premi Clara Campoamor 2025 que enguany s’ha atorgat a els promotores d’aquest projecte.